**Ministru kabineta rīkojuma projekta**

**“Grozījumi Ministru kabineta 2015. gada 16. decembra rīkojumā Nr. 796**

**“**[**Par Patentu valdes 2016. gada budžeta apstiprināšanu**](http://likumi.lv/ta/id/277307-par-valsts-dzelzcela-administracijas-2016-gada-budzeta-apstiprinasanu)**””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Grozījumi Ministru kabineta 2015. gada 16. decembra rīkojumā Nr. 796 “Par Patentu valdes 2016. gada budžeta apstiprināšanu”” (turpmāk – Projekts) izstrādāts pamatojoties uz Rūpnieciskā īpašuma institūciju un procedūru likuma 5. panta pirmo un otro daļu. Projekts sagatavots saskaņā ar Likuma par budžetu un finanšu vadību (turpmāk - LBFV) 41. panta 1.2 daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts izstrādāts saistībā ar nepieciešamību mainīt Patentu valdes budžeta izdevumus un ienākumus, pamatojoties uz neparedzētajiem izdevumiem saistībā ar stažieru programmas “Darbs valsts pārvaldē” īstenošanu, tieslietu resora korporatīvā datu tīkla un balss pārvaldes tīkla uzturēšanu, preču zīmju un dizainparaugu programmatūras papildināšanu un pilnveidošanu, Patentu valdes ārējās un iekšējās mājas lapas papildinājumiem un uzlabojumiem. Projekts paredz, ka saskaņā ar LBFV 41. panta 1.2 daļu jāapstiprina Patentu valdes 2016. gada budžeta ieņēmumus ar grozījumiem 2 222 062 *euro* apmērā un izdevumus ar grozījumiem 2 434 673 *euro* apmērā, tai skaitā izdevumu finansēšanai novirzot maksas pakalpojumu un citu pašu ieņēmumu naudas līdzekļu atlikumu uz 2016. gada 1. janvāri 212 611 *euro* apmērā. Saskaņā ar Ministru kabineta 2015. gada 16. decembra rīkojumu Nr. 796 “Par Patentu valdes 2016. gada budžeta apstiprināšanu” Patentu valdei 2016. gadā apstiprināti ieņēmumi 2 154 329 *euro* apmērā un izdevumi 2 366 940 *euro* apmērā:

|  |  |
| --- | --- |
| **Resursi izdevumu segšanai** | **2 154 329** |
| Ieņēmumi no maksas pakalpojumiem un citi pašu ieņēmumi – kopā | 2 154 329 |
| **Izdevumi – kopā** | **2 366 940** |
| Uzturēšanas izdevumi | 2 285 590 |
| Kārtējie izdevumi | 1 685 721 |
| Atlīdzība | 1 107 625 |
| Atalgojums | 839 880 |
| Preces un pakalpojumi | 578 096 |
| Kārtējie maksājumi Eiropas Savienības budžetā un starptautiskā sadarbība | 599 869 |
| Starptautiskā sadarbība | 599 869 |
| Kapitālie izdevumi | 81 350 |
| Pamatkapitāla veidošana | 81 350 |
| Finansiālā bilance | -212 611 |
| Finansēšana | 212 611 |
| Naudas līdzekļi | 212 611 |
| Maksas pakalpojumu un citu pašu ieņēmumu naudas līdzekļu atlikumu izmaiņas palielinājums (-) vai samazinājums (+) | 212 611 |

Patentu valdes 2016. gada budžeta grozījumi ieņēmumu palielināšanai 67 733 *euro* apmērā:1. citi pašu ieņēmumi 42 500 *euro* apmērā starptautiskās sadarbības ietvaros. Palielinājums saistīts ar Patentu valdes ieņēmumiem no starptautiskā sadarbības projekta īstenošanas ar Eiropas Savienības Intelektuālā Īpašuma iestādi, pamatojoties uz sadarbības līgumu Nr. 4020130018. Finansējumu par līgumu īstenošanu Patentu valde saņem nākamā gada sākumā par iepriekšējā gada periodu. Eiropas Savienības Intelektuālā Īpašuma iestāde maksājumu par Patentu valdes darbībām, šī līguma ietvaros, pēc noteikto dokumentu nosūtīšanas un apstiprināšanas atmaksā Patentu valdei;
2. saņemtie budžeta nefinansēto iestāžu valsts budžeta transferti noteiktam mērķim 18 855 *euro* apmērā, saistībā ar stažieru programmas “Darbs valsts pārvaldē” īstenošanu. Pamatojums: 2016. gada 2. martā starp Valsts kanceleju un Patentu valdi noslēgtā Vienošanās Nr. 25 par stažieru programmas “Darbs valsts pārvaldē” īstenošanu un valsts budžeta finansējuma pārdali un 2016. gada 2. marta sadarbības līgums Nr. 24;
3. ārvalstu finanšu palīdzība 6 378 *euro* apmērā Ziemeļvalstu un Baltijas valstu mobilitātes programmas “Valsts administrācija”, projekta Nr. PA-GRO-752 ietvaros. Projekta mērķis - pieredzes apmaiņas vizītes Ziemeļvalstu rūpnieciskā īpašuma aizsardzības iestādēs un tieslietu ministrijās, ar mērķi stiprināt un pilnveidot intelektuālā īpašuma tiesību aizsardzības sistēmu un tās izpildījumu praksē.

 Resursi 67 733 *euro* apmērāparedzēti sekojošo izdevumu segšanai:1. 29 000 *euro* Patentu valdes precēm un pakalpojumiem:
* t.sk. telpu kārtējam remontam, konstatēto nepilnību novēršanai un esošo darba apstākļu uzlabošanai;
* preču zīmju un dizainparaugu programmatūras papildināšanai un pilnveidošanai, sakarā ar SIA “Visma Enterprise” rēķinu par ģenerēšanas sistēmas piegādi, automatizējot rēķinu sagatavošanu un nosūtīšanu klientam, eksperta pakalpojuma izpildes fakta konstatēšanai;
* mājaslapas un iekšējās mājaslapas papildinājumiem un uzlabojumiem, novecojošo sadaļu pilnveidošanai, papildu funkcionalitātes uzlabošanai, lai atvieglotu pieteicējiem e-pakalpojumu iesniegšanu.
1. 13 500 *euro* apmērā uzturēšanas izdevumu transfertiem, lai nodrošinātu tieslietu resora korporatīvā datu tīkla un balss pārraides tīkla uzturēšanu;
2. 6 378 *euro* komandējuma izdevumu kompensācijai projekta Nr. PA-GRO-752 ietvaros;
3. 18 855 *euro* atlīdzībai (t.sk. atalgojumam 15 256 *euro)* stažiera programmas ”Darbs valsts pārvaldē” ietvaros.
 |
| 3. | Projekta izstrādē iesaistītās institūcijas | Tieslietu ministrija un Patentu valde. |
| 4. | Cita informācija | Projekta īstenošanu nodrošinās no Patentu valdes ieņēmumiem no maksas pakalpojumiem un citiem pašu ieņēmumiem, ārvalstu finanšu palīdzības un valsts budžeta transfertiem. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patentu valde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Patentu valde, atsaucoties uz aicinājumu, pieteicās dalībai Valsts kancelejas organizētajā stažieru programmā “Darbs valsts pārvaldē”. Pēc pieteikuma izvērtēšanas un pārrunām Patentu valde tika izraudzīta par programmas dalībnieku. Programmas ietvaros uz 1 gadu Patentu valdē tiek nodarbināts stažieris, kas sniedz būtisku ieguldījumu Patentu valdes darbā, informējot sabiedrību par rūpnieciskā īpašuma nozīmi un tā sniegtajām priekšrocībām, kā arī sadarbībā ar starptautiskajiem partneriem tiek veikts apjomīgs darbs pie intelektuālā īpašuma stratēģijas izstrādes Latvijai.  |
| 3. | Cita informācija | Nav. |

*Anotācijas II, III, IV, V un VI sadaļa – Projekts šīs jomas neskar.*

Iesniedzējs:

tieslietu ministrs Dzintars Rasnačs

25.10.2016., 15:00

828

S.Morovska

67220139, Santa.Morovska@lrpv.gov.lv